Document ID: 31998R0419

KOMMISSIONENS FORORDNING (EF) Nr. 419/98 af 20. februar 1998 om ændring af forordning (EF) nr. 454/95 om gennemførelsesbestemmelser for interventioner på markedet for smør og fløde og forordning (EF) nr. 322/96 om gennemførelsesbestemmelser for offentlig oplagring af skummetmælkspulver
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, og artikel 7, stk. 5, og
ud fra følgende betragtninger:
I artikel 5, stk. 3, i Kommissionens forordning (EF) nr. 454/95 (3), senest ændret ved forordning (EF) nr. 418/98 (4), er det fastsat, hvilke oplagringsomkostninger, sælgeren skal betale, hvis det til intervention tilbudte smør ikke opfylder kravene i nævnte forordnings artikel 2; for at skabe overensstemmelse mellem disse beløb og de beløb, som interventionsorganet skal betale til Den Europæiske Udviklings- og Garantifond for Landbruget (EUGFL), bør der henvises til de beløb, der er fastsat i Kommissionens forordning (EØF) nr. 3597/90 af 12. december 1990 om reglerne for bogføring af interventionsforanstaltninger, under hvilke interventionsorganerne opkøber, oplagrer og sælger landbrugsprodukter (5), senest ændret ved forordning (EF) nr. 1392/97 (6);
i artikel 4, stk. 6, i Kommissionens forordning (EF) nr. 322/96 (7), senest ændret ved forordning (EF) nr. 94/97 (8), henvises der til artikel 7, stk. 2, i forordning (EØF) nr. 3597/90 for så vidt angår de oplagrings- og finansieringsomkostninger, som sælgeren skal betale, hvis det tilbudte pulver ikke opfylder kravene i artikel 1, stk. 1; da henvisningen til finansieringsomkostningerne ikke er relevant i denne forbindelse, bør den fjernes;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 5, stk. 3, andet afsnit, i forordning (EF) nr. 454/95 og artikel 4, stk. 6, andet afsnit i forordning (EF) nr. 322/96 affattes således:
»De oplagringsomkostninger, der skal betales, er lig med de beløb, som interventionsorganet skal kreditere Den Europæiske Udviklings- og Garantifond for Landbruget (EUGFL), Garantisektionen, i henhold til artikel 7, stk. 2, litra a) og b), i Kommissionens forordning (EØF) nr. 3597/90.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. februar 1998.

Labels: 3
17